als_Latn dik_Latn azb_Arab
Asport – Në një prononcim për “Gazeta e Sportit”, një nga risitë e listës së trajnerit Xhani De Biazi tregon emocionet e tij të para për afrimin në kombëtare. Është lindur në Prishtinë, por ka jetuar gjatë gjithë kohës në Zvicër.
Pavarësisht kësaj flet mrekullisht mirë gjuhën shqipe. Arlind Ajeti tregon arsyet pse ka zgjedhur të luajë me Shqipërinë dhe për mënyrën si e ka ruajtur gjuhën shqipe, pavarësisht se është larguar dy vjeç nga trojet shqiptare. “Në shtëpi kemi folur gjithmonë shqip me prindërit dhe e kemi pasur si kusht që të mos e harrojmë asnjë herë. Kam bërë zgjedhjen e duhur që të luaj me Shqipërinë, vendlindja nuk harrohet…”, shprehet ndër të tjera mbrojtësi i Bazelit që është grumbulluar për herë të parë me kombëtaren shqiptare.
Cila është lidhja juaj me Shqipërinë dhe Kosovën?
Unë jam lindur në Kosovë, në Prishtinë dhe nuk mund ta harroj vendlindjen time, edhe pse jam larguar që në moshën dy vjeçare. Që në atë moshë unë kam jetuar në Zvicër dhe në moshën pesë vjeçare kam nisur futbollin tek akademia e Bazelit dhe nuk kam ndryshuar skuadër. Pavarësisht se gjithçka e kam mësuar nga Zvicra, vendlindja më bëri që të vij në Shqipëri.
Si e keni ruajtur të folurën shqip, duke qenë se jeni rritur dhe jetoni në Zvicër?
(Qesh…) Unë jam rritur në Zvicër duke folur shqip. Në familje me prindërit kam folur gjithmonë shqip dhe në moshë të vogël kur mund të doja që të flisja gjermanisht me ta ose me vëllezërit, na e kanë ndaluar dhe kushtëzuar prindërit ë të flisnim vetëm shqip. Në këtë mënyrë, kam arritur të ruaj gjuhën, së bashku me familjen, pavarësisht shkollës dhe jetesës në Zvicër.
Keni refuzuar Zvicrën për të luajtur me Shqipërinë. Pse kjo zgjedhje?
Unë jam rritur dhe formuar në Zvicër dhe kam qenë pjesë e skuadrave të moshave të Zvicrës deri në U-21. Megjithatë Kosova është vendlindja ime dhe nuk mund të zgjidhja një ekip tjetër për vazhdimin e karrierës në vazhdimësi.
Cila ka qenë përshtypja e parë me fanellën kombëtare?
Jam shumë i lumtur që jam afruar në këtë ekip dhe ndihem mjaft mirë. Pritja ka qenë shumë e mirë nga të gjithë dhe besoj se do të jetë kjo ndjesi shumë pozitive që do të kem gjithmonë. Jam krenar që do të luaj për Shqipërinë dhe besoj se ndjesi akoma më të mira do të kem mundësi që të përjetoj me këtë fanellë dhe këtë ekip.
Është një skuadër që ka shumë lojtarë cilësorë. Si ndihet një lojtar i ri në moshë me këtë fakt?
Më vjen mirë që në ekip ka lojtarë me të tillë përbërje. Siç e thatë që ka lojtarë me shumë eksperiencë dhe kam besim se secili prej tyre do të më ndihmojë në të ardhmen, për të përfituar dhe për të arritur në stadin e tyre në një kohë të shkurtër.
Ju keni luajtur edhe në ndeshje përballë skuadrave të mëdha evropiane. Mendon se ky fakt do të të ndihmojë për të arritur shpejt një vend në formacion?
Për mua është një kënaqësi e madhe të jem pjesë e kombëtares shqiptare. Për çdo gjë tjetër pastaj, është detyrë e trajnerit që të bëjë zgjedhjet, dhe është ai që do të vendosë se kur duhet të ketë mundësi për të luajtur çdo lojtar.
A keni marrë këshilla nga Gashi dhe Xhaka për faktin që jeni në kombëtare?
Patjetër që po. Nga ata kam dëgjuar që këtu është një atmosferë e ngrohtë dhe shumë miqësore dhe jam shumë i kënaqur që e kam ndier diçka të tillë. Edhe pse janë vetëm dy ditët e para, kam ndier emocione të mëdha dhe më vjen mirë për këtë ndjesi që më ka dhuruar skuadra kombëtare.
Cili ka qenë reagimi i ambientit sportiv në Zvicër (trajnerëve), në momentin që keni zgjedhur Shqipërinë?
Normalisht ë ata bënë përpjekjet e tyre që unë të vijoja të luaja me Zvicrën dhe në fund nuk u gëzuan kur unë zgjodha Shqipërinë, përkundrazi. Megjithatë, më vjen mirë që ata nuk ndërhynë në zgjedhjen time dhe më lanë mua, që të zgjedh atë që dua dhe atë që ndjej. Mendoj, besoj dhe jam i bindur që kam bërë zgjedhjen e duhur.
Kush është ëndrra apo dëshira juaj në lidhje me kombëtaren?
Fillimisht dëshira më e madhe për mua, është që të jem pjesë e skuadrës kombëtare. Duke qenë në këtë skuadër, më pas do të kërkoj që të fitoj një vend në formacionin titullar. Më pas unë do të jap më të mirën për skuadrën në çdo moment, së bashku me lojtarët e tjerë, dhe kam besim se do të arrijmë drejt sukseseve dhe atyre synimeve ë janë gjithmonë në rritje nga ekip
You must be logged in to post a comment Login
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn